Document ID: 32006D0750

KOMMISSIONENS BESLUTNING
af 31. oktober 2006
om ændring af beslutning 2005/359/EF for så vidt angår lossehavnene for uafbarkede kævler af egetræ (Quercus L.) med oprindelse i USA
(meddelt under nummer K(2006) 5142)
(2006/750/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, og
ud fra følgende betragtninger:
(1)
I henhold til direktiv 2000/29/EF må uafbarkede kævler af egetræ (Quercus L.) med oprindelse i USA i princippet ikke indføres i Fællesskabet på grund af risikoen for indslæbning af Ceratocystis fagacearum (Bretz) Hunt, som forårsager egevisnesyge.
(2)
Ved Kommissionens beslutning 2005/359/EF af 29. april 2005 om undtagelse fra visse bestemmelser i Rådets direktiv 2000/29/EF for så vidt angår uafbarkede kævler af egetræ (Quercus L.) med oprindelse i USA (2) tillades sådanne kævler med oprindelse i USA importeret på visse betingelser.
(3)
I henhold til artikel 3, stk. 1, i beslutning 2005/359/EF må kævlerne kun losses i de havne, der er anført i bilag II til beslutningen. Efter anmodning fra de pågældende medlemsstater bør havnene i Riga og Koper i hhv. Letland og Slovenien indsættes i listen i bilag II og havnen i Lauterborg i Frankrig udgå af samme liste efter høring af de øvrige medlemsstater, jf. beslutningens artikel 3, stk. 2.
(4)
Foranstaltningerne i denne beslutning er i overensstemmelse med udtalelse fra Den Stående Komité for Plantesundhed -
VEDTAGET FØLGENDE BESLUTNING:
Artikel 1
Bilag II til beslutning 2005/359/EF erstattes af bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 31. oktober 2006.

Labels: 1
8
3
6
18
15